b'\n_START_ARTICLE_\nMarienburgo apgultis (1410)\n_START_PARAGRAPH_\n{{Infobox karinis konfliktas | conflict =Marienburgo apgultis | image = | caption =Dabartinis Marienburgo pilies vaizdas | date =1410 m. liepos 18 \xe2\x80\x93 rugs\xc4\x97jo 19 d. | place = Marienburgas | result =Pil\xc4\xaf lenkai nupirko 1457 m_NEWLINE_Marienburgo apgultis buvo nes\xc4\x97kmingas Jogailos vadovaujam\xc5\xb3 Lenkijos-Lietuvos paj\xc4\x97g\xc5\xb3 bandymas u\xc5\xbeimti Teuton\xc5\xb3 ordino sostin\xc4\x99, Marienburgo pil\xc4\xaf. Apgultis t\xc4\x99s\xc4\x97si 1410 m. liepos 18 \xe2\x80\x93 rugs\xc4\x97jo 19 d._NEWLINE_Po \xc5\xbdalgirio m\xc5\xab\xc5\xa1io lenk\xc5\xb3 ir lietuvi\xc5\xb3 paj\xc4\x97gos pasiliko m\xc5\xab\xc5\xa1io lauke tris dienas. Visi svarbesni \xc5\xbeuvusieji buvo palaidoti atskiruose kapuose, o likusieji surinkti \xc4\xaf kelet\xc4\x85 masini\xc5\xb3 kapavie\xc4\x8di\xc5\xb3. Ulrich von Jungingen k\xc5\xabnas buvo i\xc5\xa1si\xc5\xb3stas \xc4\xaf Marienburg\xc4\x85. Istorikai yra i\xc5\xa1k\xc4\x97l\xc4\x99 kelet\xc4\x85 hipotezi\xc5\xb3, kod\xc4\x97l taip ilgai buvo delsiama._NEWLINE_Po trij\xc5\xb3 dien\xc5\xb3, 1410 m. liepos 18 d. lenk\xc5\xb3 - lietuvi\xc5\xb3 kariuomen\xc4\x97 patrauk\xc4\x97 \xc4\xaf Marienburg\xc4\x85 ir apsiaut\xc4\x97 jo pil\xc4\xaf, ta\xc4\x8diau per tris dienas Heinrich von Plauen Vyresnysis sugeb\xc4\x97jo suorganizuoti pilies gynyb\xc4\x85 i\xc5\xa1 savanori\xc5\xb3 ir pab\xc4\x97gusi\xc5\xb3j\xc5\xb3 i\xc5\xa1 m\xc5\xab\xc5\xa1io. Apsiausties metu pil\xc4\xaf band\xc5\xbeiusi u\xc5\xbeimti kariuomen\xc4\x97 patyr\xc4\x97 nuostolius ne tik m\xc5\xab\xc5\xa1io metu, bet ir d\xc4\x97l lig\xc5\xb3. \xc5\xbdinios apie pas teutonus skuban\xc4\x8dius pastiprinimus i\xc5\xa1 Vakar\xc5\xb3 ir Livonijos paskatino did\xc4\xafj\xc4\xaf kunigaik\xc5\xa1t\xc4\xaf Vytaut\xc4\x85 pasitraukti i\xc5\xa1 apsiausties. Kadangi Ma\xc5\xbeosios Lenkijos bajorija taip pat siek\xc4\x97 baigti kar\xc4\x85 iki derliaus nu\xc4\x97mimo, likusiems lenkams tapo ai\xc5\xa1ku, kad apsiaustis rezultat\xc5\xb3 neduos ir rugs\xc4\x97jo 19 d. apgultis buvo nutraukta._NEWLINE_Pil\xc4\xaf lenkai nupirko 1457 metais sumok\xc4\x97j\xc4\x99 190000 floren\xc5\xb3 (apie 660 kg aukso).'